WEB-ODISSEA	Tau qu’ua Diana, que se complatz en lançar flèches, va peth plan naut monte Taigeto o per Erimanto, a on se deleite perseguint as sanglièrs o as velòci cèrvis, e enes sòns jòcs cuelhen partida es ninfes agrèstes, hilhes de Zèus, qu’amie era egida, en tot gaudir Latona contemplant-ac; e aquera lhèue eth cap e eth front per dessús des autes e ei aisit distinguir-la, encara que totes son beròies; dera madeisha manèra era pincèla, celibatària encara, subergessie entre es esclaues.